text: Stærk canadier tilbage i Sønderjyske
  23 januar 2014 kl. 07.21
  Patrick Asselin, 26 år, kommer igen på isen i Vojens for Sønderjyske ishockey.
  I sidste sæson toppede han pointlisten. Han vandt ?The Double?, og blev kåret til ligaens All Star Team.
  Sponsorer har spyttet i kassen for at få ham tilbage til Vojens.
  Patrick Asselin leverede i forrige sæson imponerende 73 points i 58 kampe for Sønderjyske.
  Sportschef Søren Stockfisch glæder sig over, at det lykkedes at hente den målfarlige og ombejlede forward tilbage til klubben.
  - Vi er meget taknemmelige for opbakningen, som betyder, at vi nu står godt rustet til et tæt og intenst slutspil, siger han.
  Patrick Asselin har underskrevet en kontrakt for den resterende del af indeværende sæson.
  Sønderjyske Ishockey får samtidigt også tilgang af Michael Madsen, som skal være back up for målmændene Thomas Lillie og Alfie Michaud.
  